

## **REPUBLIKA HRVATSKA**

##### BRODSKO-POSAVSKA ŽUPANIJA

# **OPĆINA GORNJA VRBA**

# **OPĆINSKI NAČELNIK**

RAZINA : 22,23

MATIČNI BROJ: 02541084

OIB: 57288773562

RKP: 36838

ŠIFRA DJELATNOSTI: 8411 ŽIRO-RAČUN: HR61 2340 0091 8569 0000 7

BILJEŠKE UZ FINANCIJSKE IZVJEŠTAJE ZA RAZDOBLJE

01. SIJEČNJA – 31. PROSINCA 2024.g.

## UVOD

Općinsko vijeće Općine Gornja Vrba je 15.prosinca 2023.godine usvojilo Proračun za 2024.godinu u ukupnom iznosu 2.603.200,00 €. Donesena je Odluka o izvršenju Proračuna Općine Gornja Vrba za 2024.godinu (KLASA: 400-03/23-01/06, URBROJ:2178-28-02-21-1).

Tijekom 2024.godine donesene su dvije Odluke o izmjeni i dopuni Proračuna za 2024.godinu.

Prva Odluka o izmjeni i dopuni Proračuna za 2024.godinu donesena je 23.listopada 2024.god., te je Proračun povećan na 2.685.400,00 €.

Druga Odluka o izmjeni i dopuni Proračuna za 2024. godinu donesena je 19.prosinca 2024. god., te je Proračun smanjen na 1.774.600,00 €.

# **BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA**

# *Bilješka br. 1*

Izvještaj o prihodima i rashodima, primicima i izdacima sastavljen je za razdoblje 1. siječnja do 31. prosinca 2024. i uključuje prihode i primitke, rashode i izdatke Proračuna Općine Gornja Vrba.

Poslovanje Proračuna Općine Gornja Vrba obavlja se preko računa u PBZ d.d., Zagreb broj: HR6123400091856900007.

# *Bilješka br. 2*

Prihodi poreza na dohodak (611) ostvareni su u iznosu od 894.485,51 € što je više u odnosu na 2023.godinu za skoro 38,2%. Rast prihoda od dohotka rezultat je povećanja dohotka obveznika plaćanja poreza na dohodak. Zakonom o financiranju jedinica lokalne i područne (regionalne) samouprave („Narodne novine“ br. 127/17, 138/20, 151/22) porez na dohodak je zajednički porez čiji se prihod raspodjele na 74 % udio općine, 20% udio županije i 6% za decentralizirane funkcije.

# *Bilješka br. 3*

Prihod poreza na imovinu (6134) – u 2024.godini iznosi 41.747,08 € te se nije bitno mijenjao u odnosu na prošlu godinu i u potpunosti se odnosi na porez na promet nekretnina. Prema članku 2. Zakonu o porezu na promet nekretnina („Narodne novine“ br. 115/16, 106/18) prihod od poreza na promet nekretnina pripada jedinici lokalne samouprave na području koje se nekretnina nalazi. Evidenciju ove vrste prihoda za Općinu vodi Porezna uprava.

*Bilješka br. 4*

Prihodi poreza na promet (6142) ostvareni su u iznosu 6.426,53 € te su na razini prošle godine. Evidenciju ove vrste prihoda za Općinu vodi Porezna uprava.

*Bilješka br. 5*

Kapitalne pomoći proračunu iz drugih proračuna (6332) iznose 130.881,01 € te su znatno više u odnosu na izvještajno razdoblje prošle godine, a razlog su veće investicije sufinancirane iz državnog proračuna.

*Bilješka br. 6*

Tekuće pomoći temeljem prijenosa EU sredstava (6381) iznose 116.085,09 € i porasle su u odnosu na izvještajno razdoblje prošle godine jer je ostvaren povrat sredstava po Projektu „Zaželi – Općina Gornja Vrba“ temeljem ZNS-ova.

*Bilješka br. 7*

Kapitalnih pomoći iz državnog proračuna temeljem prijenosa EU sredstava (6382) u ovom izvještajnom razdoblju nije bilo obzirom da nije bilo objavljenih natječaja u prijelaznom razdoblju.

*Bilješka br. 8*

Prihodi od zateznih kamata (6414) su blago smanjeni u odnosu na izvještajno razdoblje prošle godine. Razlog tomu su manje naplate zateznih kamata po zakašnjelim uplatama ili ovrhama.

*Bilješka br. 9*

Prihodi od nefinancijske imovine (642) ostvareni su u iznosu od 64.551,07 € i viši su u odnosu na prošlu godinu. Ova skupina prihoda obuhvaća naplatu prihoda zakupa poljoprivrednog zemljišta u vl.RH i u vl. Općine, zakup društvenih domova i poslovnih prostora, prihode od koncesije i naknadu od tvrtke HT d.d., Zagreb za pravo puta prema Rješenju HAKOM-a te je razlog povećanju upravo veća naplata prihoda zakupa poljoprivrednog zemljišta u vlasništvu RH i u vlasništvu Općine.

*Bilješka br. 10*

Prihodi po posebnim propisima (652) su znatno veći u odnosu na izvještajno razdoblje prošle godine i to zbog doprinosa za šume.

*Bilješka br. 11*

Komunalni doprinosi (6531) iznose 48.678,10 € i značajno su viši u odnosu na izvještajno razdoblje prošle godine. Razlog tome je povećanje građevinskih ulaganja i izgradnje objekata u gospodarskoj zoni.

*Bilješka br. 12*

Prihodi od pruženih usluga (6615) u iznosu 11.217,42 € na istoj su razini u odnosu na prošlu godinu. Naplata naknade za uređenje voda je prema Zakonu o financiranju vodnog gospodarstva („Narodne novine“ br. 153/09, 90/11, 56/13, 154/14, 119/15, 120/16, 127/17, 66/19) od 01.01.2020.god. prešla na Općinu Gornja Vrba. 10% od ukupno naplaćenih sredstava NUV-a prihod je općine koja provodi uslugu naplate za Hrvatske vode.

*Bilješka br. 13*

Rashodi za zaposlene (31) iznose 208.701,17 € i viši su u odnosu na prošlu godinu. Razlog ovom povećanju je početak radnog odnosa žena koje su zaposlene putem Projekta „Zaželi – Općina Gornja Vrba“.

*Bilješka br.14*

Rashodi za stručno usavršavanje zaposlenika (3213) na istoj su razini u odnosu na prijašnju godinu.

*Bilješka br.15*

Rashodi za sitan inventar (3225) iznose 5.117,39 € te su znatno niži u odnosu na prošlu godinu jer nije bilo značajnijih nabavki sitnog inventara.

*Bilješka br.16*

Usluge tekućeg i investicijskog održavanja (3232) iznose 288.926,14 € što je blago povećanje u odnosu na izvještajno razdoblje prošle godine a razlog tomu je povećana potreba za tekućim održavanjem JUO kao i javne rasvjete.

*Bilješka br.17*

Usluge promidžbe i informiranja (3233) iznose 13.457,01 €, što je povećanje u odnosu na prošlu godinu, a razlog tomu je proslava Dana Općine.

*Bilješka br.18*

Računalne usluge (3238) iznose 2.840,43 € što je na razini prošle godine.

*Bilješka br. 19*

Naknade za rad predstavničkih i izvršnih tijela, povjerenstava i slično (3291) povećane su za 47% zbog povećanja volonterske naknade načelnika.

*Bilješka br. 20*

Zateznih kamata (3433) nije bilo u ovom izvještajnom razdoblju.

*Bilješka br. 21*

Subvencije trgovačkim društvima izvan javnog sektora (3522) iznose 13.864,04 € te su na razini prošle godine.

*Bilješka br. 22*

Subvencije poljoprivrednicima i obrtnicima (3523) su ove godine isplaćene u iznosu od 8.445,82 €. Po objavljenom Javnom pozivu za dodjelu potpora za razvoj poduzetništava na području Općine Gornja Vrba za 2024.godinu isplaćene su subvencije za četiri obrtnika.

*Bilješka br. 23*

Naknade građanima i kućanstvima u naravi (3722) su više u odnosu na izvještajno razdoblje prošle godine za 37,01 % jer je Općina Gornja Vrba povećala iznos sufinanciranja boravka djece u dječjim vrtićima te su isplaćene tri financijske pomoći mladim obiteljima za kupnju nekretnine.

*Bilješka br. 24*

Ugovorene kazne i ostale naknade štete (3834) znatno su više u odnosu na izvještajno razdoblje prošle godine. Ove godine Općina je morala platiti troškove i nastalu štetu zbog oštećenja automobila.

*Bilješka br. 25*

Kapitalne pomoći (386) u ovom izvještajnom razdoblju iznose 32.231,61 € i isplaćene su Vodovodu.

*Bilješka br.26*

Rashodi za nabavu materijalne imovine - zemljišta (4111) u izvještajnom razdoblju nije bilo kupovine.

*Bilješka br.27*

Rashodi za poslovne objekte (4212) ostvareni su u iznosu od 34.700,49 €. Razlog tomu je investicija u sportske objekte.

*Bilješka br.28*

Rashodi za ceste i ostali prometni objekti (4213) iznose 137.467,72 € i niži su u odnosu na izvještajno razdoblje prošle godine. Ove godine rađen je kolnik u Galovskoj ulici te Ul. A. Stepinca.

*Bilješka br.29*

Rashodi za ostale građevinske objekte (4214) iznose 237.402,35 € i viši su u odnosu na izvještajno razdoblje prošle godine a razlog povećanja su povećane investicije u građevinske objekte.

*Bilješka br.30*

Uređaji, strojevi i oprema za ostale namjene (4227) iznose 11.823,96€ te su blago smanjene u odnosu na izvještajno razdoblje prošle godine. Nabavljene su kamere za nadzor i sprječavanje nezakonitog odlaganja otpada.

*Bilješka br.31*

Ulaganja u računalne programe (4262) niža su u ovom izvještajnom razdoblju jer nije bilo potrebe za ulaganjem u nove programe.

*Bilješka br. 32*

Stanje novčanih sredstava na kraju izvještajnog razdoblja (11K) na računu u PBZ d.d., Zagreb broj: HR6123400091856900007 je 1.046.374,08 € što je vidljivo na izvatku žiro-računa br. 317. Potrebno je napomenuti da su Općini do daljeg blokirana sredstva u iznosu 90.847,21 € na žiro-računu općine u Credo banci, a koja se i dalje vode kao financijska sredstva općine, obzirom je stečajni postupak još u tijeku.

## BILJEŠKE UZ BILANCU

*Bilješka br. 1*

Blago povećanje na stavci Ceste i ostali prometni objekti (0213) u odnosu na početak godine odnosi se na završetak kolnika u Galovskoj ulici, kao i Ul. A. Stepinca.

*Bilješka br. 2*

Povećanje na stavci Uređaji, strojevi i oprema za ostale namjene (0227) za 19,9% u odnosu na početak godine odnosi se na nabavku kamera za videonadzor u svrhu sprječavanja nezakonitog odlaganja otpada.

*Bilješka br. 3*

Potraživanja za prihode od imovine (164) potraživanja su nešto viši u odnosu na početak godine:

|  |  |  |
| --- | --- | --- |
| Redni broj | Vrsta potraživanja | Iznos |
| 1. | Zakup polj. zemljišta u vlasništvu RH | 81.549,63 |
| 2. | Zakup posl. prostora (društv.dom) | 461,81 |
| 3. | Naknada za zadržavanje nezak. izgrađene zgrade u prostoru | 2.236,97 |
|  | **U K U P N O :** | **84.248,41** |

*Bilješka br. 4*

Potraživanja za upravne i administrativne pristojbe, pristojbe po posebnim propisima i naknade (165) viša su u odnosu na početak godine:

|  |  |  |
| --- | --- | --- |
| Red. broj | Vrsta potraživanja | Iznos |
| 1. | Grobna naknada, grobno mjesto, korištenje javne površine | 2.939,46 |
| 2. | Naknada za uređenje voda | 12.778,24 |
| 3. | Ostali nespomenuti prihodi | 770,14 |
| 4. | Komunalni doprinos | 2.992,31 |
| 5. | Komunalne naknade | 19.937,56 |
| 6. | Naknade za priključak | 491,07 |
| **U K U P N O :** | | **39.908,78** |

*Bilješka br. 5*

Izvanbilančni zapisi (AOP 253 do 254) – evidentirani su zapisi u ukupnom iznosu od 785.224,64 €, a odnose se na:

|  |  |  |
| --- | --- | --- |
| Red.  br. | OPIS | Iznos |
| 1. | Dana jamstva | 232.013,41 |
| 2. | Bankovne garancije, primljene bjanko zadužnice | 551.087,67 |
| 3. | Potencijalne obveze po osnovi sudskih sporova u tijeku | 2.123,56 |
|  | **UKUPNO** | **785.224,64** |







## BILJEŠKE UZ IZVJEŠTAJ O PRIHODIMA I RASHODIMA PREMA FUNKCIJSKOJ KLASIFIKACIJI

*Bilješka br. 1*

U Obrascu RAS-funkcijski iskazani su rashodi razreda 3 i 4 prema funkcijama za koje su utrošeni ranije u tekstu objašnjeni.

Iznosi navedeni u Obrascu RAS-funkcijski, Kontrolni zbroj (R1) iznosi 1.609.389,26 €, odgovaraju ukupno iskazanim rashodima u Obrascu PR-RAS (Y034).

## BILJEŠKE UZ IZVJEŠTAJ O OBVEZAMA

*Bilješka br. 1*

Stanje obveza na početku izvještajnog razdoblja 1.siječnja (V001) iznosi 54.155,42 €, a stanje obveza na kraju izvještajnog razdoblja (V006) iznosi 232.272,00 €.

*Bilješka br. 2*

Nedospjele obveze (ND23) iznose 232.272,00 €. Iznos od 86.928,22 € se odnosi na obveze za rashode poslovanja a iznos od 145.343,78 € se odnosi na obveze za nabavu nefinancijske imovine.

U privitku Bilješki nalaze se Obvezne Bilješke uz Bilancu za 2024.godinu:

* Tablica 1a: Popis ugovornih odnosa koje mogu postati obveze;
* Tablica 1b: Popis ugovornih odnosa koje mogu postati imovina;
* Tablica 2: Popis sudskih sporova.

## KLASA: 400-03/25-01/01

# URBROJ: 2178-28-01-25-1

U Gornjoj Vrbi, 14. veljače 2025. godine

OSOBA ZA KONTAKTIRANJE

Višnja Babler (035/457-055)

ZAKONSKI PREDSTAVNIK

Ivan Vuleta, dipl.ing.